Rikunarita-ORG/Wikinium huggingface dataset:
# Prodot interni sporc

Il **prodot interni sporc** (**PIS**) al è une misure monetarie dal valôr di marcjât totâl di ducj i bens e i servizis finâi produsûts e dâts intun periodi di timp specific di un paîs. Il PIS al è spes doprât par misurâ la ativitât economiche di un paîs o di une regjon. I components principâi dal PIS a son il consum, lis spesis dal guvier, lis esportazions netis (esportazions mancul impuartazions) e i invistiments. Cambiâ cualsisei di chescj fatôrs al pues aumentâ la dimension de economie. Par esempli, la cressite de popolazion a traviers de imigrazion di masse e pues aumentâ il consum e la domande di servizis publics, contribuint cussì ae cressite dal PIS. In dut câs, il PIS a nol è une misure dal nivel gjenerâl di vite o dal benstâ, parcè che a nol ten cont di come che il redit al è distribuît tra la popolazion. Un paîs al pues jessi un alt puest tal PIS ma al sperimente ancjemò une cressite dal disocupât su la fonde des sôs struturis e strategjiis economichis planificadis. Dividi il PIS totâl pe popolazion al da une misure aprossimative dal PIS par persone. Diviersis organizazions economichis nazionâls e internazionâi, come la OCDE e il Fonts monetari internazionâl, a mantegnin lis lôr definizions di PIS.
# Sydney

Localizazion di Sydney.
Puint dal puart di Sydney e la Cjase de Opare.
**Sydney** e je la capitâl dal stât Gnûf Gales dal Sud, logade tal sud-est australian e ancje la citât plui grande e vecje dal paîs (e je stade fondade intal 1788).

Tra i siei edificis famôs al è la Opare di Sydney pal so disen spetacolâr. Cuntune popolazion de aree metropolitane di cirche 4,9 milions di abitants (2015), di cui uns 146.297 inte citât vere e propie (cognossude come la City of Sydney), la metropoli d Sydney e je la plui grande dai doi principâi nuclis finanziaris, di traspuart, dal cumierç e de culture de Australie (la seconde e je Melbourne).

Sydney e je une destinazion turistiche une vore cognossude ator pal mont, e a voltis e ven considerade une des citâts plui bielis e cu la miôr cualitât de vite, graziis al puart, ae sô impressionant cueste o ae culture cosmopolite. A livel mondiâl e je deventade impuartante soredut par vie de organizazion dai Zûcs Olimpics Estîfs 2000. A Sydney e vignarà ancje organizade la Zornade mondiâl de zoventût 2008. Il non de citât si pronuncie /ˈsɪd.niː/.
# 1799

**An 1799** | **Agns:** | 1796 1797 1798 - **1799**  - 1800 1801 1802 |
| **Decenis:** | Deceni dal 1760 Deceni dal 1770 Deceni dal 1780 - **Deceni dal 1790**  - Deceni dal 1800 Deceni dal 1810 Deceni dal 1820 |
| **Secul:** | Secul XVII - **Secul XVIII**  - Secul XIX |
| **Tabele anuâl dal secul XVIII - Calendari dai acjadiments** |

Il **1799** (**MDCCXCIX** par numars romans) al è un an dal secul XVIII.

## Acjadiments

## Nassûts

## Muarts

## Cjale ancje

* storie an par an
# Pomponi Mele

Pomponi Mele
**Pomponi Mele** (par latin **Pomponius Mela**; I secul d.d.C.) fo un scritôr e gjeograf roman antîc.

## La vite

De vite si sa propite pôc. Nassût a Tingentere, dongje Gibiltere, si crôt che al vedi scrit la sô opare di gjeografie sot dal principât di Claudi, parcè che si rapuarte a une vitorie dai Romans in Britanie: e je probabilmentri chê di Claudi dal 44, o forsit il trionf di Caligule dal 40.

## La *Chorographia*

Plui che no scrivi di gjeografie, tal *De chorographia*, che al descriveve il mont come intun viaç in nâf dilunc des cuestis, Pomponi Mele voleve svoletâ elocuence (si lemente lui che nol jere tant facil fâlu cul argument che al veve sielt) e ricreâ i letôrs, parant dentri descrizions maraveosis e mîts curiosis (par dî, al spesseâ a fevelâ de Italie parcè che, masse cognossude, e stuzigave pôc), seont il lizerissin gust dal timp. Difat no si butà propite in cuatri a tirâ fûr risultivis afidabils (a leilu par tirâ fûr informazions di gjeografie, nol va tratât propit come il Vanzeli), vint miôr tirâ dongje plui robis gustosis che al podeve.

## Bibliografie

* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis

* *Mela, Pomponio*, *treccani.it*